ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
15 ก.พ. 2560

สรุปภาวะตลาดภาคเช้า : ปรับลงต่อ – SET ช่วงแรกพยายามทรงตัวที่ 1570 จุด แต่สุดท้ายยืนไม่อยู่ ปรับลงต่อ ด้วยแรงขายที่มีต่อเนื่องในหุ้น AOT (-5%) ผสมหุ้นแบงก์บางตัวที่เริ่มมีแรงขายเข้ามากดดัน SET ลงไปทำจุดต่ำบริเวณ 1563 จุด ก่อนฟื้นตัวขึ้นมาได้เล็กน้อยในช่วงท้ายตลาดภาคเช้า และปิดตลาดที่ระดับ 1566.80 จุด -5.44 จุด หรือ -0.4% ด้วยมูลค่าซื้อขายปรับขึ้นมาที่ระดับ 3.3 หมื่นลบ. กลุ่มหลักแบงก์กดดันตลาด ปิดลบ -0.5% ขณะที่พลังงานกลับมาฟื้นตัวประคองตลาด ปิดบวก +0.6% ส่วน ICT ไม่เปลี่ยนแปลงนัก ด้านตลาดภูมิภาคเคลื่อนไหวในแดนบวก โดยเฉพาะญี่ปุ่น และฮ่องกงบวกกว่า 1%
กลยุทธ์ที่แนะนำ
ช่วงบ่าย: คาดฟื้นตัวได้ โดยจุดต่ำของวันนี้น่าจะทำไปแล้วบริเวณ 1563 จุด โดยมีแนวต้านระยะสั้นที่ 1570 จุด ซึ่งหากขึ้นทะลุผ่านได้ จะเป็นสัญญาณที่ดีขึ้น สำหรับภาพการฟื้นตัว โดยมีแนวต้านถัดไปที่ 1575-1580 จุด ส่วนกรณีผิดคาด บริเวณ 1563 จุด ยืนไม่อยู่ จะสร้างสัญญาณลบมากขึ้น และมีแนวรับถัดไปที่ 1550 จุด กลยุทธ์ พอร์ตระยะกลางถึงยาว ยังมองเป็นโอกาสแบ่งซื้อ ส่วนพอร์ตระยะสั้น ซื้อขายเก็งกำไรอย่างระมัดระวัง ทั้งนี้ หุ้นแนะนำตามสัญญาณเทคนิค ได้แก่ NYT (รับ 15.10 ต้าน 16.20 Cut 14.60)